Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 182

1. fõ üzenet: „Az EU-csatlakozással lehetõségeid bõvülnek.” A kommunikáció e központi üzenete nyitottsága, jövõorientáltsága következtében a fiatal korosztály irányában közvetíthetõ leginkább. A fiatalok esetében ugyanakkor indokolt azt is tudatosítani, hogy nagyrészt az egyénen múlik, hogy mennyire él az EU-csatlakozás adta esélyekkel és lehetõségekkel. Azaz — e célcsoport esetében — a felkészülésben játszott felelõsség is fontos üzenet. E téren azt érdemes hangsúlyozni, hogy a felkészülés olyan készségek, ismeretek fejlesztését teszi szükségessé, amelyek egyébként (a csatlakozástól függetlenül) is meghatározóak a boldogulásban. A csatlakozás csak ahhoz járul hozzá, hogy e készségek és tudás segítségével az egyén nagyobb elõnyökhöz jut.

Source: https://magyarkozlony.hu/hivatalos-lapok/ad3d046a7a1920d31fefb18efd1e7bf0f610c090/dokumentumok/b383966a57b224a06442fb919435dcddce9556a4/letoltes